*C. a. aequabilis di* Sri Lanka
**Tukang Sri Lanka** (***Caprimulgus atripennis***) atau **tukang Jerdon** ialah spesies tukang bersaiz sederhana yang berasal dari selatan India dan Sri Lanka. Dahulunya dianggap sebagai subspesies tukang ekor panjang, ia paling dikenali dengan seruan tersendiri yang berbunyi seperti papan kayu yang dipukul secara berkala dengan setiap nada berakhir dengan kuaver. Nama silihannya ialah sempena memperingati Thomas C. Jerdon yang memerihalkan spesies tersebut.

Taksonomi
---------

Thomas C. Jerdon mula-mula memerihalkan spesies tersebut dalam anotasi kepada rawatannya pada tahun 1845 terhadap tukang hutan (*C. indicus*) dalam *Illustrations of Indian ornithology*. Selepas itu, ia kadang-kadang dilonggokkan lagi dengan *C. macrurus*, tetapi kejadian bersama bentuk tersebut dan tukang kubur (*C. macrurus*) tanpa kacukan di timur laut semenanjung India telah dicatatkan pada tahun 1987 menunjukkan perbezaannya. Sejak itu ia telah dilangsahkan sebagai spesies penuh berdasarkan kajian mengenai penyuaraannya. Subspesies di Sri Lanka ialah *C. a. aequabilis*. Penempatan jenis oleh Jerdon yang disebut sebagai *Ghauts* telah dianggap sebagai Ghats Timur di barat Nellore.

Pemerihalan
-----------

Seperti tukang lain, ia mempunyai nganga lebar, sayap panjang, buluan lembut halus dan tabiat nokturnal. Panjangnya 26 cm, hampir panjang sekepala lebih besar daripada tukang India (*C. asiaticus*), dan berbeza daripada spesies tersebut dari segi ekor sorotnya, leher belakang karatnya, dan sorotan sayapnya. Vermikulasi pada gombaknya halus, memberikan warna yang hampir seragam. Lehernya kehitaman. Jantan mempunyai tompok putih pada setiap sayap. Jika tidak, buluan samarnya kebanyakannya beraneka warna kuning pucat dan perang, seperti yang biasa untuk tukang hutan tropika gelap. subspesies *Aequabilis* dari Sri Lanka lebih kecil dan lebih gelap.

Seruan biasanya ialah *c-wu-wu* berulang cepat. Satu lagi seruan dikatakan kuak seperti katak.

Tingkah laku dan ekologi
------------------------

Ia sering bertempat di hutan terbuka, semak belukar, dan ladang tanaman. Ia terbang selepas matahari terbenam dengan penerbangan berkibar yang mudah dan senyap, kelihatan sedikit seperti rama-rama bersaiz besar sekali pandang. Pada siang hari, ia duduk senyap di atas tanah, tersembunyi oleh buluannya, menjadikannya sukar dikesan kerana tersamar dengan tanah.

Serangga nokturnal seperti rama-rama ialah makanannya. Berbeza dengan tukang India (*C. asiaticus*), spesies tersebut jarang tinggal di jalan raya pada waktu malam, lebih gemar turun ke semak. Ini menjadikannya lebih sukar untuk dikesan, kerana ia tidak begitu mudah dilihat pada lampu kenderaan. Ia bagaimanapun bertengger di atas tanah meskipun berbunyi dari pokok.

Musim pembiakannya ialah Mac hingga Julai di India dan Februari hingga Mei di Sri Lanka. Tiada sarang dibuat; dua biji telur bercorak marmar ditelurkan ke atas tanah kosong. Pengeram aka menutupinya rapat dengan buluan penyamarannya sebagai perlindungan. Anaknya boleh merangkak keluar dari sarang sejurus selepas menetas dan bersembunyi di antara daun apabila bimbang.

Pemuliharaan
------------

Tukang Sri Lanka telah disenaraikan sebagai Kurang Membimbangkan dalam Senarai Merah IUCN sejak 2004, kerana ia mempunyai julat yang besar, dan trend populasinya dianggap stabil.

Rujukan
-------

1. 1 2  BirdLife International (2016). "*Caprimulgus atripennis*". *Senarai Merah Spesies Terancam IUCN*. **2016**: e.T22689931A93253085. Dicapai pada 27 October 2021.
2. 1 2 3 4 5 6  Grimmett, R.; Inskipp, C.; Inskipp, T. & Byers, C. (1999). *Birds of India, Pakistan, Nepal, Bangladesh, Bhutan, Sri Lanka, and the Maldives*. Princeton, NJ: Princeton University Press. ISBN 0-691-04910-6.
3. ↑  Beolens, B.; Watkins, M.l. (2003). *Whose Bird? Men and Women Commemorated in the Common Names of Birds*. London: Christopher Helm. m/s. 180–181.
4. ↑  Jerdon, T.C. (1847). *Illustrations of Indian ornithology, containing fifty figures of new, unfigured and interesting species of birds, chiefly from the south of India*. Madras: American Mission Press. m/s. 138.
5. ↑  Ripley, Sidney Dillon; Beehler, Bruce M. (1987). "New evidence for sympatry in the sibling species *Caprimulgus atripennis* Jerdon and *Caprimulgus macrurus* Horsfield". *Bulletin of the British Ornithologists' Club*. **107**: 47–49.
6. ↑  Sangster, G.; Rozendaal, F. G. (2004). "Systematic notes on Asian birds. 41. Territorial songs and species-level taxonomy of nightjars of the *Caprimulgus macrurus* complex, with the description of a new species" (PDF). *Zoologische Verhandelingen*. **350**: 7–45.
7. ↑  Cleere, N. (2002). "The original citation of Jerdon's Nightjar *Caprimulgus atripennis* (Caprimulgidae)" (PDF). *Forktail*. **18**: 147. Diarkibkan daripada yang asal (PDF) pada 2008-10-11.
8. 1 2  Ali, S.; Ripley, S.D. (1983). *Handbook of the Birds of India and Pakistan* (ed. Second). New Delhi: Oxford University Press. m/s. 18–19.
9. ↑  Oberholser, H.C. (1915). "A synopsis of the races of the long-tailed goatsucker, *Caprimulgus macrurus* Horsfield" (PDF). *Proceedings of the United States National Museum*. **48** (2088): 587–599. doi:10.5479/si.00963801.48-2088.587.
10. ↑  Ripley, S. Dillon (1945). "A new Race of Nightjar from Ceylon". *Bulletin of the British Ornithologists' Club*. **65**: 40–41.
11. 1 2 3  Rasmussen PC & JC Anderton (2005). *Birds of South Asia. The Ripley Guide. Volume 2*. Washington DC and Barcelona: Smithsonian Institution and Lynx Edicions. m/s. 254.

|  |  |
| --- | --- |
| Pengenalpastian takson | 
* Wd: Q1151433
* ADW: Caprimulgus\_atripennis
* Avibase: FAFED39CB94C6667
* eBird: jernig1
* EoL: 1178151
* GBIF: 2496852
* iNaturalist: 19509
* IRMNG: 10217319
* ITIS: 555579
* IUCN: 22689931
* Xeno-canto: Caprimulgus-atripennis

 |